Jabuli 8
Deyo pa Lubaŋa ki woro pa dano
1Ai Rwot, in i Rwotwa,
dit me nyiŋi nen i wi lobo ducu!
Pak ma gikori kwede o malo i polo,
2-wer ma litino lukere ki litino ma pud dot giwero me paki.
Ityeko gero cel gogo me gwokkeni pi geŋo lukworri,
wek ilo lukworri ki jo ma lewnyo i komi.
3Ka aneno polo, ma in itiyo ki ciŋi,
ki dwe ki lakalatwe ma iketogi i kabedogi likiŋ;
4-dano kono gin aŋo ma miyo itamo pire,
dano adana ma mwa-ni gin aŋo ma miyo iparo pire?
5Ento imiye dit ma in Lubaŋa keken aye iloye,
ka doŋ iketo lalukana me dit ki deyo i wiye,
6-Iketo en obedo Laloc ma loyo gin ducu ma iketogi;
iketo en obedo lalo jami ducu,
7romi ki dyaŋi, ki lee tim-gu,
8winyi kacel ki rec me nam,
ki kit gin ducu ma wok i dye nam.
9Ai Rwot, in i Rwotwa,
dit me nyiŋi nen i wi lobo ducu!